钦定古今图书集成/明伦汇编/氏族典/第052卷 > 《廖用贤尚友录》 > 韦贤
## 钦定古今图书集成/明伦汇编/氏族典/第052卷 > 《廖用贤尚友录》 > 韦贤

按《汉书韦贤传》，“贤字长孺，鲁国邹人也。其先家本彭
城孟，徙于邹。自孟至贤五世，贤笃志于学，号称邹鲁
大儒，征为博士，给事中，授昭帝诗，稍迁光禄大夫詹
事，至大鸿胪。宣帝即位，贤以与谋议，赐爵关内侯，徙
为长信少府，以先帝师，甚见尊重。本始三年，代蔡义
为丞相，封扶阳侯。地节三年，以老病乞骸骨，罢归。丞”
相致仕自贤始。年八十二薨，谥“节侯。”